cyanic-selkie/wikianc huggingface dataset:
Artūrs Jakovļevs
1982. gadā PSRS izlases sastāvā izcīnījis uzvaru Eiropas junioru čempionātā 4x100 m kompleksajā stafetē. 1992. gadā Jakovļevs ir izcīnījis 3. vietu Pasaules kausa izcīņas sacensībās 100 m tauriņstilā. Kopumā karjeras laikā ir 77 reizes kļuvis par Latvijas un Latvijas PSR čempionu.
1999. gadā kļuvis par Latvijas Peldēšanas federācijas ģenerālsekretāru, 2003. gadā — LOK Atlētu komisijas vadītāju.
Karika un Vaļas neparastie piedzīvojumi
"Karika un Vaļas neparastie piedzīvojumi" ir bērniem domāta divsēriju padomju fantastikas filma, kuru 1987. gadā studijā Lenfilm iestudēja režisors Valērijs Rodčenko, pamatojoties uz Jāņa Larri 1937. gadā sarakstīto tāda paša nosaukuma stāstu.
Sižets
Brālis un māsa Kariks un Vaļa nejauši samazinās līdz kukaiņu izmēram, iedzerot neparastu eliksīru, ko atrod kaimiņa, profesora Jenotova dzīvoklī.
Kamēr izmisušie vecāki un milicija viņus meklē, profesors saprot, kas noticis ar bērniem, izdzēris eliksīru, samazinās un dodas viņu meklējumos. Pēc satikšanās zinātnieks palīdz bērniem izglābties, to darot, arī pastāsta par kukaiņu un citu dzīvnieku dzīvi, izskaidrojot bērniem ekoloģijas pamatus.
Starp filmu un grāmatu ir dažas atšķirības, piemēram, grāmatā nav pieminēts Karika un Vaļas tēvs, savukārt filmā nenotiek bērnu satikšanās ar skudrām, lapseni, jātnieciņiem, skudru lauvu un dievgosniņu.
Tā ir viena no pirmajām padomju filmām, kurā pilnībā tiek izmantoti vizuālie specefekti un pirmā padomju filma, kurā mūzikas pavadījums tika rediģēts ar datorprogrammas palīdzību.
Andrē Korvingtons
Marī Šarls Andrē Korvingtons (fr; dzimis, miris ) bija haitiešu paukotājs, startējis 1900. gada vasaras olimpiskajās spēlēs Parīzē.
Korvingtons 1900. gada Parīzes olimpiskajās spēlēs startēja paukošanā ar floreti. Šajā disciplīnā viņš startēja tikai pirmajā kārtā. Viņš bija pirmais Haiti pārstāvis, kurš startēja mūsdienu olimpiskajās spēlēs.
Viņš tika nogalināts 1918. gada 13. decembrī, Pirmajā pasaules karā, netālu no Francijas pilsētas Reimsas.
Ilmārs Kullams
Ilmārs Kullams (et; — ) bija igauņu basketbolists un basketbola treneris.
Spēlēja Tartu "Kalev" sastāvā, vēlāk šo komandu arī trenēja. Ar panākumiem startējis arī PSRS izlasē, tās sastāvā kļūdams par trīskārtēju Eiropas čempionu (1947, 1951, 1953), kā arī 1952. gada Helsinku Olimpiskajās spēlēs izcīnot sudraba medaļu. 1997. gadā ticis apbalvots ar Baltās zvaigznes ordeni.
Ričards Vanags
Ričards Daniels Vanags (dzimis ) ir latviešu basketbolists, spēlē spēka uzbrucēja un vieglā uzbrucēja pozīcijā. 2023. gadā pārstāv Latvijas Basketbola līgas (LBL) klubu BK Liepāja. Iepriekš spēlējis arī citos Latvijas un Igaunijas klubos.
Ričarda Daniela Vanaga tēvs Ainārs Vanags ir bijušais volejbolists un uzņēmējs, divkārtējs PSRS čempionāta bronzas medaļas ieguvējs Rīgas "Radiotehniķis" (RRR) sastāvā (1989—1991), trīskārtējs Latvijas čempions pludmales volejbolā (1991—1993).
Karjera
Jaunatnes vecumā Ričards Vanags trenējies Alfrēda Kraukļa VEF sporta skolas sistēmā pie treneriem Kaspara Strapcāna, Marko Zarkoviča un Viktora Antiča, pārstāvējis VEF komandu LJBL.
Pieaugušo basketbola karjeras sākumā spēlējis BK Jēkabpils, pēc tam BK Valka/Valga un Raplas "Avis Utilitas", bet 2022. gada vasarā pievienojās citam Latvijas—Igaunijas Basketbola līgas klubam BK Liepāja, kļūstot par vienu no komandas līderiem ar vidēji 13,5 punktiem sezonā, kurā ar komandu sasniedza Latvijas kausa finālu un izcīnīja Latvijas Basketbola līgas bronzas medaļas.
2023. gada 28. jūnijā R. Vanags kļuva par pirmo Latvijas basketbolistu, kas izvēlēts Nacionālās basketbola asociācijas G Līgas pirmajā starptautiskajā draftā, kur tiesības uz latviešu spēlētāju nākamajām divām sezonām ieguva Riograndes "Valley Vipers", ar Hjūstonas "Rockets" saistītā komanda.
Oliveira
Oliveira (pt) ir portugāļu cilmes uzvārds. Cilvēki ar šo uzvārdu:
Viteni
Vēsture
Uzskata, ka Vitenu dzimtas nosaukums cēlies no Vitenes Vestfālenes zemē. 1390. gadā pieminēts Livonijas ordeņa Cēsu komturejas brālis Heinrihs no Vitenes, bet par Vitenu dzimtas priekšteci uzskata Vilhelmu no Vitenes, kurš 1535. gadā Livonijas ordeņa mestrs Hermans fon Brigenejs izlēņoja Pilkalnes un 1545. gadā Susējas muižu. Viņa mazmazdēlu Vilhelmu 1631. gadā ierakstīja Kurzemes bruņniecības matrikulā. Viņa pēctečiem īslaicīgi piederēja ne tikai muižas Ilūkstes un Jaunjelgavas apriņķos Sēlijā, bet arī vairākas muižas Zemgalē un Kurzemē.
Ziedoņa iela (Jūrmala)
Ziedoņa iela ir iela Jūrmalā, Ķemeru apkaimē. Ziedoņa iela sākas krustojumā ar Tukuma ielu un beidzas krustojumā ar Augļu ielu. Kopējais ielas garums ir 305 metri. Ziedoņa ielā satiksmes kustība norit vienā joslā. Ielā ir savrupmāju un vasarnīcu apbūve.
Esbjerg fB
Esbjerg forenede Boldklubber, saīsināti Esbjerg fB vai EfB, ir profesionāls Dānijas futbola klubs no Esbjergas. Klubs ir dibināts 1924. gadā. Pašlaik spēlē Dānijas 1. divīzijā. Mājas spēles komanda aizvada stadionā Blue Water Arena, kura kopējā ietilpība ir 16 942 vietas. Kluba futbolisti ir piecas reizes izcīnījuši Dānijas čempiontitulu un trīs reizes uzvarējuši Dānijas kausa izcīņā.
No 2007. līdz 2008. gadam klubu pārstāvēja Latvijas futbolists Igors Stepanovs.
Beloje (nozīmju atdalīšana)
Beloje var būt:
Svētā kapa baznīca
Svētā kapa baznīca (la; he, Knesiyat HaKever HaKadosh), Austrumu kristietībā tiek saukta par Augšāmcelšanās baznīcu (ar, kanīssat al Qi'yāma; hy, Surb Harut’ian tačar; el, Naós tēs Anastáseōs), ir baznīca Jeruzalemē.
Šī vieta tiek godāta kā Golgatas, vietas, kur Jēzus Kristus tika sists krustā, atrašanās vieta un vieta, kur tiek uzskatīts, ka Jēzus tika apglabāts. Baznīcā atrodas pēdējās piecas (kopš 15. gadsimta beigām) Krusta ceļa stacijas, pirmās deviņas atrodas Via Dolorosa. Nozīmīgs kristiešu svētceļojumu galamērķis, kopš vismaz 4. gadsimta tiek apgalvots, ka Jēzus šeit augšāmcēlies.
Baznīca tikusi uzcelta 325./326. gadā pēc pirmā kristiešu Romas imperatora Konstantīna I pavēles. Konstantīna māte Helēna baznīcas celtniecības laikā esot atradusi īsto krustu, pie kura tika sists Jēzus, un kapu.
Mūsdienās baznīca darbojas, to izmanto sešas kristiešu baznīcas.
USA-264
USA-264 ir radioelektroniskās izlūkošanas sistēmas Naval Ocean Surveillance System pavadoņi, kuri uztver kuģu raidītos signālus. Tos parasti palaiž pāros. USA-264 varētu būt trešās vai pat ceturtās paaudzes NOSS aparāti.
NRO L-55 tika palaisti 12:49 UTC ar nesējraķeti Atlas V/401 (numurs AV-058) no Vandenberga Gaisa spēku bāzes. Kopā ar tiem kā sekundārā krava palaisti 13 nanopavadoņi SNaP-3 Alice, SNaP-3 Eddie, SNaP-3 Jimi, LMRSTSat, SINOD-D 1, SINOD-D 3, AeroCube 5C, OCSD A (AeroCube 7A), ARC 1, BisonSat, Fox 1A, PropCube 1. Nanopavadoņi tika palaisti no iekārtas Naval Postgraduate School CubeSat Launcher (NPSCUL), kas bija piestiprināta Centaur raķešpakāpes apakšdaļā.
Mario Staničs
Mario Staničs (hr, dzimis ) ir bijušais Horvātijas futbolists, spēlēja pussarga un uzbrucēja pozīcijā, bijis Dienvidslāvijas un Horvātijas futbola izlases dalībnieks.
Savas karjeras laikā pārstāvējis Bosnijas un Hercegovinas, Horvātijas, Spānijas, Portugāles, Beļģijas, Itālijas un Anglijas komandas. Ar Parma komandu 1999. gadā izcīnījis UEFA kausu.
Ar Horvātijas futbola izlasi piedalījies 1998. un 2002. gada FIFA Pasaules kausā, kā arī 1996. gada Eiropas čempionātā.
Sasniegumi
Croatia Zagreb
Lielais Klauces ezers
Lielais Klauces ezers, arī Klauces ezers, Klauces I ezers, ir ezers Jēkabpils novada Elkšņu pagasta ziemeļu daļā, uz dienvidrietumiem no Klauces ciema. Otrs lielākais un dziļākais Saukas dabas parka ezers.
Mario Staničs
Sasniegumi
Club Brugge
Lielais Klauces ezers
Iekļauts Saukas dabas parkā. Subglaciālās iegultnes ezers, ar rietumu austrumu virzienā izstieptu ezerdobi. Caurteces ezers, atrodas uz Klauces upes. Dibena gultne dūņaina, ūdens brūns, tā caurredzamība 0,8 metri. Krasti stāvi, vietām slīpi, abos galos zemi. Konstatētas 7 zivju sugas: līdaka, asaris, rauda, plaudis, zutis, vēdzele, līnis. Ezera krastos atrodas pļavas, ganības, krūmu, mežu josla un vairākas dzīvojamās mājas. Koku joslā dominē melnalksnis un baltalksnis.
Mario Staničs
Sasniegumi
Parma
Chelsea
Lielais Klauces ezers
Raksturojums
Lielā Klauces ezera gultne ir viļņaina ar divām dziļām iedobēm. Gultne pārsvarā ir smilšaina un tikai vietām to klāj neliels dūņu slānis. Ezers ir samērā nabadzīgs ar barības vielām un pieder mezotrofajam ezeru tipam. Šāda tipa ezeros ir sastopamas pret skābekli prasīgas augu un dzīvnieku sugas, kuras tiek apdraudētas ezera kvalitātei pasliktinoties. Ezers ir sugām bagāts, bet to indivīdu skaits ir neliels. Mezotrofā tipa ezeru Latvijā ir nedaudz un to aizsardzībai ir pievēršama īpaša uzmanība.
Mario Staničs
Sasniegumi
Individuālie sasniegumi
Lielais Klauces ezers
Raksturojums
Ezera aizaugums ir ļoti neliels. Tikai 10% no ezera kopējās platības ir klāti ar augstākajiem ūdensaugiem. Ezera piekrastes seklūdens daļā aizaugumu veido niedres — Phragmites australis, ezermeldri — Schoenoplectus lacustris, kalmes — Acorus calamus, abinieku sūrenes — Polygonum amphibium un kosas — Equisetum palustre. Ezera dziļūdens zonā sastopamas galvenokārt spožās glīvenes — Potamogeton lucens.
Makrofīti
Retas un aizsargājamas augu sugas nav konstatētas. Masveida aļģu savairošanās nav novērota. Gar krastiem atrodas līdz 20 metriem plata helofītu josla, kurā dominē niedres, kalme, slaidais grīslis, citas augu sugas — upes kosa, platlapu cemere, bebrukārkliņš, ežgalvītes, purva skalbe, abinieku paķērsa, garlapu gundega un salīdzinoši reti sastopamais ezera meldrs.
Peldlapu joslā dominē dzeltenā lēpe, peldošā glīvene, retāk baltā ūdensroze. Iegrimušo augu joslā dominē pūslenes, apaļlapu ūdensgundega, iegrimusī raglape, vārpainā daudzlape.
Ezers ir atbilstošs Eiropas savienības aizsargājamam biotopam "Eitrofi ezeri ar iegrimušo ūdensaugu un peldaugu augāju".
Bosch
Bosch var būt:
Krištopans
Krištopans var būt:
Grīvas iela (Rīga)
Grīvas iela ir iela Rīgā, Kurzemes rajonā, Iļģuciemā (jeb Nordeķos). Grīvas iela sākas krustojumā ar Veco Buļļu ielu, krustojas ar Vaidelotes ielu un Vērdiņu ielu un beidzas krustojumā ar Saulgožu ielu. Kopējais ielas garums ir 470 metri un tā sastāv no 2 braukšanas joslām ar asfaltbetona segumu.
Grīvas ielā ir pārsvarā daudzdzīvokļu namu apbūve (tā sauktais Grīvas masīvs), kā arī savrupmājas un sabiedriskās ēkas, tostarp Rīgas 71. vidusskola (viena no skolas ēkām, kur atrodas 1.—4. klases un Bērnu rehabilitācijas centrs; skola ir specializējusies pamatizglītības programmu veikšanā izglītojamajiem ar garīgās attīstības traucējumiem) un Rīgas 81. pirmsskolas izglītības iestāde.
Pols Hendersons
Pols Gārnets Hendersons (dzimis 1943. gada 28. janvārī) ir bijušais kanādiešu hokejists, labās malas uzbrucējs. Savas karjeras laikā aizvadījis 707 spēles NHL, tajās atzīmējoties ar 477 punktiem. Kanādas izlases rindās spēlējis 1972. un 1974. gada PSRS-Kanādas supersērijās.
Aizdomās neturamā pilsoņa lietas izmeklēšana
"Aizdomās neturamā pilsoņa lietas izmeklēšana" (it) ir 1970. gada Itālijas krimināldrāmas filma, kuras režisors ir Elio Petri. Filmā galvenās lomas atveido Džans Marija Volonte un Florinda Bolkana.
Grīvas iela (Rīga)
Vēsture
1880. gadā Rīgas kartēs sastopama Luīzes iela, tagadējā Grīvas iela bija daļa no šīs ielas. 1889. gadā Grīvas iela jau minēta kā pastāvīga iela (ru), bet otra Luīzes ielas daļa tika nosaukta par Kauņas ielu. Laika gaitā Grīvas ielas nosaukums vairāk nav mainījies.
Pols Hendersons
Spēlētāja karjera
Profesionāļa karjeru Hendersons sāka 1962.—63. gada sezonā NHL kluba Detroitas "Red Wings" sastāvā. "Red Wings" sastāvā Hendersons divreiz sasniedza Stenlija kausa finālu, abas reizes gan tajā piedzīvojot zaudējumu. 1967.—68. gada sezonas vidū uzbrucējs tika aizmainīts uz Toronto "Maple Leafs" vienību, tās sastāvā jau drīz kļūstot par vienu no komandas līderiem.
Aizdomās neturamā pilsoņa lietas izmeklēšana
Filma ir psiholoģiska, melnā humora satīra par korupciju un tā stāsta par augsti stāvošu policijas detektīvu, kurš nogalina savu mīļāko un pārbauda vai policija viņu apsūdzētu par noziegumu. Viņš uzsāk manipulāciju, atstājot acīmredzamus pavedienus, kurus citi policisti tīši vai netīši ignorē.
Pols Hendersons
Spēlētāja karjera
Kanādas izlases rindās Hendersons bija viens no rezultatīvākajiem 1972. gada supersērijas dalībniekiem. Spēlēja arī 1974. gada supersērijā.
Melnais ezers
Melnais ezers var būt:
Jānis Strazdiņš
Jānis Strazdiņš var būt:
Kārlis Kārkliņš
Dzīvesgājums
Dzimis 1865. gada 3. janvārī Plāteres "Vāķēnos" (tagad Madlienas pagastā) saimnieka Jura Kārkliņa un viņa sievas Mades ģimenē. Ieguvis vidējo izglītību, pēc tam bija pagasta rakstvedis. 1897. gadā Madlienas draudzē salaulājās ar lauksaimnieka meitu Annu Pakalnieti. Meita — ārste Anna Asare (dzimusi 1898. gadā, Plāteres pagastā, mirusi 1993. gadā, Kolumbusā, Indiānā, ASV).
1907. gadā Kārkliņu ievēlēja Krievijas Impērijas Valsts domē.
Tālākais liktenis nezināms.
Letes
Letes ir ciems Gulbenes novada Beļavas pagastā. Izvietojies pagasta ziemeļaustrumos pie Letes ezera un autoceļa V419 11 km no pagasta centra Beļavas, 21 km no novada centra Gulbenes un 196 km no Rīgas. Letēs atrodas pasts, feldšeru-vecmāšu punkts, veikals un SIA «Gulbenes zvērsaimniecība». Apdzīvotā vieta izveidojusies pēc 1953. gada pie jaunizveidotās kažokzvēru (lapsu) fermas.
Alasans Plea
Alasans Plea (fr, dzimis ) ir franču futbolists, spēlē uzbrucēja pozīcijā, Francijas futbola izlases dalībnieks. Kopš 2018. gada Plea pārstāv Vācijas Bundeslīgas komandu Menhengladbahas "Borussia". Iepriekš Plea spēlēja Lionas "Olympique", AJ Auxerre un OGC Nice.
Jantes likums
Jantes likums (dāņu un no, sv, fi) ir Ziemeļvalstīm raksturīgs uzvedības kodekss, kurā kolektīvisms tiek stādīts augstāk par individuālismu un godkāre tiek atzīta kā kaut kas nevērtīgs un nepiedienīgs.
To desmit punktu veidā savā 1933. gada ironiskajā grāmatā „Bēglis šķērso savas takas” pirmoreiz formulēja dāņu rakstnieks Aksels Sandemūse (Aksel Sandemose):
Rinalds Mālmanis
Rinalds Mālmanis (dzimis 1996. gada 12. aprīlī) ir latviešu basketbolists, spēlē spēka uzbrucēja pozīcijā. 2023. gadā pārstāv Latvijas—Igaunijas Basketbola līgas klubu Tartu Ülikool Maks & Moorits.
Karjera
Rinalds Mālmanis dzimis Valmierā un audzis Rūjienā. Sākotnēji trenējies Rūjienas novada sporta skolā, kur sācis trenēties astoņu gadu vecumā. No 2006. gada spēlējis Latvijas Jaunatnes basketbola līgas Valmieras komandā. 2011. gadā, 15 gadu vecumā, R. Mālmanis devās uz Spāniju, pievienojoties Saski Baskonia jaunatnes sistēmas komandai.
Basketbolists četras vasaras pārstāvējis Latvijas Jaunatnes izlases. 2011. un 2012. gadā kā Latvijas U16 izlases spēlētājs, 2014. gadā Latvijas U18 izlases spēlētājs, 2015. gadā kā Latvijas U20 izlases spēlētājs.
2018. gada vasarā R. Mālmanis pārcēlās CB Sevilla, kas šajā sezonā spēlēja Spānijas pēc spēka otrajā līgā (šo klubu iepriekš pārstāvējis arī Kristaps Porziņģis). Vēlāk spēlējis vēl vienā Spānijas klubā Murcia.
Ērkšķu iela (Rīga)
Ērkšķu iela ir iela Rīgā, Kurzemes rajonā, Imantā. Iela sākas no Jūrmalas gatves un beidzas pie Rīgas—Jūrmalas veloceliņa (Pureņu iela) līdzās dzelzceļa līnijai Rīga—Tukums, nekrustojot citas ielas. Kopējais ielas garums ir 300 metri, tā ir klāta ar asfalta un grants segumu. Ielā ir savrupmāju un rindu dzīvojamo māju apbūve.
Ielu savienojumi
Ērkšķu iela ir savienota ar:
1962. gada pasaules čempionāts cīņas sportā
1962. gada Pasaules čempionāts cīņas sportā notika no 21. līdz 27. jūnijam Tolīdo (ASV).
Mikus Bāliņš
Mikus Bāliņš (dzimis Rīgā) ir latviešu akadēmiskās mūzikas sitaminstrumentālists. Profesionālā sitaminstrumentu ansambļa Perpetuum Ritmico dalībnieks.
Biogrāfija
Pēc vecāku mūziķu iniciatīvas, 8 gadu vecumā iestājies Juglas mūzikas skolā, sitaminstrumentu spēles specialitātē pie pedagoga Jāņa Vēbersta, vēlāk mācības turpinājis pie pedagoga Normunda Everta. Paralēli dziedājis korī, spēlējis orķestros, aktīvi piedalījies koncertos un muzikālos priekšnesumos gan kā solists, gan kā dažādu ansambļu un kolektīvu dalībnieks. 2007. gadā iestājies Emīla Dārziņa mūzikas vidusskolā pie pedagoģes Dzintras Knābes, bet pēc tās pabeigšanas uzsācis studijas Jāzepa Vītola Latvijas Mūzikas akadēmijā pie lektora Riharda Zaļupes un asociēta profesora Edgara Saksona.
Aktīvi piedalījies dažādos projektos, tajā skaita ar LNSO, LNO, Sinfonietta Rīga un orķestri Rīga gan vietējo, gan ārzemju diriģentu vadībā. Darbojies arī džeza mūzikas jomā ar savu domubiedru Jāni Bombizo-Fedotovu. Visu šo laiku papildinājis savas profesionālās iemaņas meistarklasēs gan tepat Latvijā, gan arī citur ārzemēs tādu pasaulslavenu meistaru vadībā kā Marka Pekarska (Mark Pekarsky, Krievija), Čin Čenga Lina (Chin Cheng Lin, Taivāna), Ludviga Alberta (Ludwig Albert, Beļģija), Mihaila Peskova (Mikhail Peskov, Krievija), Kaja Stensgarda (Kai Stensgaard, Dānija), Pius Čenga (Pius Cheung, Amerikas Savienotās Valstis), Emanuela Sežornē (Emmanuel Sejourne, Francija), Martas Klimasaras (Martha Klimasara, Vācija), Igora Lešnika (Igor Lesnik, Horvātija) un citiem.
Skolas un studiju gados iegūtas vairākas godalgotas vietas gan vietējos valsts, gan arī starptautiskos konkursos, no kuriem nozīmīgākie ir XVII Starptautiskais jauno mūziķu konkurss Siguldā 2007. gadā — 3. vieta, Latvijas mūzikas vidusskolu izglītības programmas Sitaminstrumentu spēle audzēkņu Valsts konkurss Rīgā 2010. gadā — 1. vieta, Starptautiskais Jonas Taločkas Jaunatnes Sitaminstrumentu konkurss Lietuvā 2011. gadā (International Youth Percussion competition of Jonas Talocka) — 1.vieta, konkurs "Radīts mūzikai", 2014.g. Internacionālais Sitaminstrumentu mūzikas festivāls — Jauno talantu konkurss Lietuvā 2015. gadā (International Percussion Music festival — Young talent contest) — 2. vieta.
Plēķi
Plēķi ir ciems Galgauskas pagastā, Gulbenes novadā. Atrodas 176 km attālumā no Rīgas.
Ciema apkārtnē atrodas Plēķu akmens, Plēķu dīķis.
Feromoni
Feromons (no sengrieķu φέρω phero "nest" un hormons) ir sekretēts vai izdalīts ķīmiskais faktors, kas izraisa sociālo reakciju no tās pašas sugas pārstāvjiem. Feromoni ir ķīmiskas vielas, kas spēj iedarboties kā hormoni ārpus izdalošā individuāļa ķermeņa, lai ietekmētu saņēmēju uzvedību. Ir trauksmes feromoni, pārtikas taku feromoni, dzimuma feromoni un daudzi citi, kas ietekmē uzvedību vai fizioloģiju. Feromonus lieto organismi no pamata vienšūnu prokariotiem līdz sarežģītiem daudzšūnu eikariotiem. To izmantošana kukaiņu vidū ir īpaši labi dokumentēta. Turklāt daži mugurkaulnieki, augi un ciliāti sazinās, izmantojot feromonus.
Matjē Debišī
Sasniegumi
Lille
Arsenal
Sibolga
Sibolga ir pilsēta Indonēzijā, Sumatras salas ziemeļdaļā, osta Indijas okeāna krastā. Administratīvi ietilpst Ziemeļsumatras provincē kā apriņķa līmeņa pilsēta. Izvietojusies salas rietumu krastā pie Sibolgas līča 340 km uz dienvidiem no provinces galvaspilsētas Medanas. Lielākā daļa iedzīvotāju ir bataki un minankabau; 37,6% iedzīvotāju ir kristieši, 57,4% — musulmaņi, 2,9% — budisti.
Džordžs Kerzons
Džordžs Nataniēls Kerzons, Pirmais Kedlstonas Kerzonas marķīzs (en; dzimis, miris ) bija britu politiķis no Konservatīvās partijas. Indijas vicekaralis no 1899. līdz 1905. gadam un Lielbritānijas ārlietu ministrs no 1919. līdz 1924. gadam. Kerzona vārdā nosaukta Kerzona līnija, kas mūsdienās aptuveni atbilst Polijas austrumu robežai.
Dzimis senā lauku aristokrātu ģimenē. Studējis Oksfordas Universitātē. Jaunības dienās daudz ceļojis. 1885. gadā, kļūdams par lorda Solsberija sekretāru, iesaistījās politikā. 1899. gadā tika iecelts par Britu Indijas vicekarali. Viņa amata pienākumu veikšanas laikā no 1899. līdz 1900. gada Indijas rietumos plosījās bads, kur gāja bojā no 1 līdz 4,5 miljoni cilvēku. 1905. gadā pirmoreiz tika sadalīta Bengālija, atdalot hinduistu apdzīvotos rietumos, no pārsvarā musulmaņu apdzīvotajiem austrumiem. Tajā pašā gadā Kerzons atgriezās Anglijā.
Kerzona meita no pirmās laulības Sintija apprecējās ar britu fašistu līderi Osvaldu Mosliju.
Svjatoslavs
Svjatoslavs var būt:
Nuthin' 2 Prove
Nuthin' 2 Prove ir trešais amerikāņu repera Lil Yachty studijas albums. To 2018. gada 19. oktobrī izdeva Capitol Records, Motown un Quality Control Music. Albumā piedalās viesmākslinieki Playboi Carti, Juice WRLD, Lil Baby, Young Nudy, Cardi B, Offset, Trippie Redd, Kevin Gates un Gunna.
Konecranes
Konecranes Oyj ir Somijas uzņēmums, kas nodarbojas ar celtņu un celšanas iekārtu ražošanu un apkalpošanu. Tas ir viens no desmit lielākajiem celtņu ražotājiem pasaulē. Aptuveni 80% produkcijas tiek izmantoti rūpnīcās, pārējā — ostās. Uzņēmums ir dibināts 1994. gadā, atdalot to no liftu ražotāja Kone.
Uzņēmuma akcijas tiek kotētas biržā Nasdaq Helsinki. Konecranes lielākie kapitāldaļu turētāji (2023. gada februārī): Solidium Oy (10,10 %), Hartwall Capital Oy Ab meitas uzņēmuma Hartwall Capital Oy Ab meitas uzņēmums HC Holding Oy Ab (10,01 %), Ilmarinen pensiju fonds (2,50 %), Varma pensiju fonds (2,25 %).
Vēsture
Konecranes pirmsākumi rodami 1930. gados, kad uzņēmums Kone sāka ražot lielus tilta celtņus un telferus papīra un enerģētikas rūpniecībai. Ostu celtņu ražošana sākās 1947. gadā. 1970. un 1980. gados celtņu bizness sāka izplesties starptautiski. 1973. gadā tika iegādāts Norvēģijas uzņēmums Wisbech-Refsum. 1983. gadā ASV tika nopirkts uzņēmums R&M Materials Handling. 1986. gadā iegādāts Francijas uzņēmums Verlinde. 1988. gadā Kone celtņu operācijas tika organizētas celtņu nodaļā.
1990. gadu sākumā, iestājoties globālai recesijai, Kone vadība nolēma paturēt tikai liftu, eskalatoru un automātisko durvju biznesu, pārējās nozares pārdodot. 1994. gadā celtņu nozari apvienoja vienā uzņēmumā KCI Konecranes, un 1994. gada 15. aprīlī tās akcijas sāka kotēt Helsinku biržā. Tā kapitāldaļas tika pārdotas Zviedrijas investīciju uzņēmumam Industri Kapital. 1996. gadā KCI Konecranes iekļuva OMX Helsinki 25 indeksā. Uzņēmums tika sadalīts divās nodaļās: iekārtas un apkalpošana. 1997. gadā KCI Konecranes nopirka Vācijas uzņēmumu MAN SWF Krantechnik.
2002. gadā KCI Konecranes bija pirmais ārvalstu celtņu uzņēmums, kas saņēmis biznesa licenci. 2002. gadā tika izveidots kopuzņēmums ar Japānas Meidensha Corporation. Kad 2004. gadā tika nopirkts Zviedrijas ražotājs SMV Lifttrucks AB, uzņēmuma piedāvājumā tika pievienoti konteineru autoiekrāvēji un dakšas iekrāvēji. 2005. gadā no Vācijas uzņēmuma R.STAHL AG tika nopirkta materiālu kraušanas nodaļa R.Stahl Fördertechnik. 2006. gadā tika iegādāts ASV uzņēmums MMH Holdings, Inc.
2006. gadā KCI Konecranes nomainīja nosaukumu uz Konecranes. 2007. gadā, iegādājoties Vācijas uzņēmumu Consens Transport Systeme GmbH, produkcijas klāstu papildināja portāla iekrāvēji. 2007. gadā tika iegādāti darbgaldu apkalpošanas uzņēmumi: Norvēģijas Kongsberg Automation AS un Zviedrijas Reftele Maskinservice AB. 2008. gadā Konecranes palielināja savu daļu Japānas uzņēmumā Meiden Hoist System Company Ltd (MHS) no 49 % līdz 65 %. 2008. gadā tika nopirkti Spānijas uzņēmumi Eydimen 2000 S.L. un Ausió Sistemas de Elevación S.L.
2011. gadā Konecranes veica uzņēmumu iegādes Čīlē, Indijā, Austrijā, Vācijā, Spānijā, Šveicē un Saūda Arābijā. 2013. gadā no Vācijas uzņēmuma Kion Group tika nopirkts konteineru kraušanas iekārtu bizness. 2014. gadā Konecranes pilnībā ieguva Ķīnas celtņu ražotāju Jiangsu Three Horses Crane Manufacture Co. Ltd. (SANMA; 2009. gadā bija iegādāti 56 % tā kapitāldaļu). 2014. gadā tika izlaists revolucionārs konteineru kraušanas celtnis BOXHUNTER. 2016. gadā tika pārdots uzņēmums Kito Corporation. 2017. gada janvārī tika pabeigta materiālu pārvietošanas un ostu risinājumu biznesa iegāde no ASV uzņēmuma Terex. 2019. gada decembrī Konecranes paziņoja, ka tā iegūs kopuzņēmuma MHE-Demag 50 % kapitāldaļu no partnera Jebsen & Jessen, lai uzlabotu savas tirgus pozīcijas Dienvidaustrumāzijā; darījums aptuveni 147 miljonu eiro vērtībā tika noslēgts 2020. gada 2. janvārī.
2020. gada 1. oktobrī Konecranes un Somijas kravu celšanas iekārtu uzņēmums Cargotec parakstīja līgumu par abu sabiedrību apvienošanos; darījumu bija plānots pabeigt 2021. gada 4. ceturksnī. 2022. gada februārī apvienošanos apstiprināja Eiropas Komisija. Ķīnas iestādes jau bija apstiprinājušas darījumu agrāk. Tomēr martā Lielbritānijas konkurences aģentūra CMA bloķēja Konecranes un Cargotec darījumu, jo apvienošanās būtu izraisījusi mazāku konkurenci Apvienotajā Karalistē.
Konecranes Latvijā
1992. gadā Latvijā tika dibināts KONE meitas uzdevums SIA Konecranes Latvija. Lielākie klienti bijuši: Nord Natie Ventspils termināls, Baltic Container Terminal, Latvenergo, Latvijas Finieris, SeverStaļLat, Latvijas Balzams, Consolis, TMB Latvija, S.B.C. u.c.
Via Dolorosa
Via Dolorosa (la — ‘Sāpju ceļš’, ar) ir iela Jeruzalemē. Tiek uzskatīts, ka pa šo ielu Jēzus Kristus gājis uz krustā sišanas vietu.
Ceļš no Antonija cietokšņa līdz Svētā kapa baznīcai (apmēram 600 metri) ir nozīmīga kristiešu svētceļojumu vieta. Pašreizējais maršruts pastāv kopš 18. gadsimta, kad tika aizvietotas agrāk pastāvējušās versijas. Mūsdienās te atrodas pirmās deviņas Krusta ceļa stacijas, pārējās piecas kopš 15. gadsimta beigām atrodas Svētā kapa baznīcā.
Leons Zvirbulis
Leons Alberts Zvirbulis (en, — ) bija latviešu izcelsmes ASV aviobūves speciālists, kā arī rūpniecības administrators.
Dzīvesgājums
Dzimis 1898. gadā Ņujorkā latviešu imigrantu Frederika Zvirbuļa viņa sievas Lēnas, dzimušas Dannenbergas, ģimenē.
Līdz 1917. gadam studēja Kornela Universitātē, tad Pirmā pasaules kara laikā iesaukts armijā. Vēlāk strādāja kā inženieris lidmašīnu būves uzņēmumos, 1929. gadā bija viens no Grumman aviobūves korporācijas dibinātājiem, no 1929. līdz 1946. gadam viceprezidents, pēc tam prezidents. Grumman bija viena no lielākajām ASV kara aviācijas lidmašīnu ražotājām Otrā pasaules karā, pēc kara izvērsusi darbību raķešbūvē un kosmosa izpētē.
Džons Hērds
Džons Hērds (en; dzimis, miris ) bija ASV filmu un televīzijas aktieris. Viņa pazīstamākā loma bija Pītera Makalistera loma filmā Viens pats mājās un Viens pats mājās 2: Apmaldījies Ņujorkā. 1999. gadā nominēts Emmy balvai kā labākais seriāla viesaktieris seriālā "Soprano ģimene". Kā aktieris darbojies no 1975. līdz savai nāvei 2017. gadā.
Georgijs Dimitrovs
Georgijs Dimitrovs Mihailovs (bg, ru; dzimis, miris ) bija bulgāru komunists, Bulgārijas un starptautiskās komunistiskās kustības darbinieks.
1919. gadā Georgijs Dimitrovs bija viens no Bulgārijas Komunistiskās partijas dibinātājiem. Pēc 1923. gada Bulgārijas komunistiskā puča sagrāves bija spiests dzīvot ārzemēs. No 1929. gada kā Kominternes Centrāleiropas nodaļas vadītājs darbojās Berlīnē. Pēc 1933. gada 27. februāra Reihstāga dedzināšanas tika tiesāts prāvā Leipcigā un attaisnots. Dimitrova aizstāvēšanās runas prāvas gaitā, tai skaitā tieši oponējot Gēringam, padarīja viņu par slavenību. Pēc prāvas pārceļoties uz PSRS, no 1935. līdz 1943. gadam bija Kominternes ģenerālsekretārs. 1945. gadā pārcēlās uz Bulgāriju un no 1946. līdz 1949. gadam bija Bulgārijas valdības vadītājs.
Ziedu iela (Jūrmala)
Ziedu iela ir iela Jūrmalā, Asaru apkaimē. Ziedu iela sākas no pludmales un beidzas krustojumā ar Kāpu ielu. Kopējais ielas garums ir 120 metri, tā ir klāta ar asfalta segumu. Ziedu ielā satiksmes kustība norit vienā joslā. Ielā ir savrupmāju un vasarnīcu apbūve.
Midelburga
Midelburga (nl, ) ir pilsēta Nīderlandes dienvidrietumos. Tā ir Zēlandes provinces administratīvais centrs. 2014. gadā pilsētā dzīvoja 47,7 tūkstoši iedzīvotāju. Pilsēta stipri cieta Otrā pasaules kara laikā. Ievērojamākās apskates vietas ir pilsētas dome, Svētā Nikolaja abatija un 16. gadsimtā celtā baznīca. Ir saglabājušies arī vairāki pilsētas vārti.
Tehnoloģiju ziņā Midelburga spēlēja lomu zinātniskajā revolūcijā agrīnajā mūsdienu periodā. Pilsēta vēsturiski bija objektīvu izgatavošanas centrs Nīderlandes zinātnes un tehnoloģiju zelta laikmetā. Mikroskopa un teleskopa izgudrojums 16. gadsimta beigās un 17. gadsimta sākumā bieži tiek piedēvēts Midelburgas briļļu veidotājiem (ieskaitot Zahariju Jansenu un Hansu Lipersiju).
Vēsture
Midelburgas pilsēta, iespējams, datēta ar 8. gadsimta beigām vai 9. gadsimta sākumu. Pirmā Midelburgas pieminēšana bija viena no trim nocietinātajām pilsētām (borgām), kas uzcelta Valkerenā (toreizējā salā), lai pasargātu no vikingu reidiem. 844. gadā šajā vietā tika uzcelts klosteris, kas līdz reformācijai palika aktīvs katoļu fonds. Pamati Midelburgas "staltai un gleznainai" galvenajai baznīcai pirmo reizi tika likti 10. gadsimtā; papildu celtniecība turpinājās viduslaikos.
Midelburgai pilsētas tiesības tika piešķirtas 1217. gadā. Viduslaikos tā kļuva par nozīmīgu tirdzniecības centru tirdzniecībā starp Angliju un augošajām Flandrijas pilsētām. 13. un 14. gadsimtā pilsēta turpināja iegūt varu un prestižu.
Svelberģis
Svelberģis, agrāk arī Mežotnes, ir ciems Gulbenes novada Beļavas pagastā. Izvietojies pagasta dienvidos Gulbenes pilsētas ziemeļrietumu pierobežā pie autoceļa P27 8,5 km no pagasta centra Beļavas, 2,5 km no novada administrācijas Gulbenes centrā un 186 km no Rīgas. Svelberģī atrodas veikals, viesu māja, degvielas uzpildes stacija un vairāki uzņēmumi. Apdzīvotā vieta attīstījusies kā Gulbenes rūpnieciskā zona. 2016. gadā Svelberģī atklāja SIA “Baltic Agro” servisa centru.
Iedzīvotāju skaita izmaiņas
Esošajās robežās, pēc CSB datiem.
Tollers
Tollers var būt:
Austrums (mēnešraksts)
Austrums bija no 1885. līdz 1887. gadam Maskavā un no 1888. līdz 1906. gadam Latvijā izdots zinātnisks un literārs mēnešraksts.
Vēsture
Mēnešraksts "Austrums" dibināts 1885. gadā Maskavā. Tā pirmais redaktors un izdevējs bija Jēkabs Velme. Atbalstu sniedza Fricis Brīvzemnieks, Krišjānis Valdemārs un citi Maskavā dzīvojošie latviešu literāti un zinātnieki.
1888. gadā "Austrums" pārnāca uz Latviju un to iespieda Eduards Zīslaks Jelgavā. 1891. gadā beigās tas pārgāja Jēkaba Dravnieka īpašumā. Izdevējs centās celt "Austruma" popularitāti tajā publicējot saistošus, ar grafikām ilustrētus romānus.
Pēc Dravnieka bankrota 1895. gadā "Austrums" nonāca G. Kalniņa un I. Deičmaņa īpašumā un to sāka izdot Rīgā. Par redaktoru un izdevēju joprojām parakstījās J. Veldre, lai gan tā sagatavošanu veica žurnālisti Matīss Ārons, Andrievs Niedra un Vilis Olavs. Lai gan "Austruma" literārais saturs uzlabojās, tā izdošana joprojām bija nerentabla un no 1902. gada otrā pusgada to izdeva J. Ozola apgāds Cēsīs. 1893. gadā pirmajā pusē par redaktoru strādāja Teodors Zeiferts. 1903. gada otrā pusē tas pārgāja A. Niedras, kas jau iepriekš brīžiem bija piedalījies tā redakcijas darbā, vadībā un īpašumā. 1906. gada janvārī iznāca Austruma pēdējais numurs.
Saturs
Žurnāls pievērsās plašam tematu spektram. Visplašākā vieta tika ierādīta literatūrai. "Austrums" publicēja latviešu rakstnieku un dzejnieku darbus, tai skaitā, pirmpublicējumus. Jau pirmajos gados tika iespiesti Apsīšu Jēkaba plašāk pazīstamie darbi (Pie pagasta tiesas, Bagātie radi un citi), F. Brīvzemnieka, Sudrabu Edžus dzeja. Lasītājs tika iepazīstināts arī ar krievu un citu tautu literātu labāko darbu tulkojumiem, piemēram, Puškina stāstu "Dubrovskis", Ļermontova un Gētes dzejas atdzejojumiem.
Žurnālā atrodami raksti par dabu un svešām zemēm, jūrniecību, lauksaimniecību, sadzīvi, skolu un pedagoģiju, Latvijas vēsturi, mūziku un mūziķiem un tai laikā citiem aktuāliem jautājumiem.
Žurnāls bija pirmais izdevums, kas latviešu valodā atvēra šaha nodaļu un iepazīstināja ar šīs senās spēles noslēpumiem, vienlaicīgi izejot arī grūto šaha latviskās terminoloģijas ieviesēja ceļu.
Aladins (1992. gada filma)
"Aladins" (en) ir 1992. gada ASV muzikāla animācijas filma, kuras režisori, scenārija autori un vieni no producentiem ir Rons Klementss un Džons Maskers. Galvenās lomas ierunājuši Robins Viljamss, Skots Vīgners, Linda Larkina, Džonatans Frīmens, Frenks Velkers, Gilberts Gotfrīds un Daglass Sīls. Filmas pirmizrāde notika.
2019. gadā pēc animācijas filmas motīviem iznāca Gaja Ričija spēlfilma.
Vejle Boldklub
Vejle Boldklub ir profesionāls Dānijas futbola klubs no Vejles. Klubs ir dibināts 1891. gadā. Pašlaik spēlē Dānijas futbola augstākajā līmenī — Superlīgā. Mājas spēles komanda aizvada Vejles stadionā, kura ietilpība ir 11 060 vietu. Komanda ir piecas reizes izcīnījusi Dānijas čempiontitulu un sešas reizes uzvarējusi Dānijas kausa izcīņā.
Biatlons 2022. gada ziemas olimpiskajās spēlēs — sieviešu stafete
Sieviešu stafete bija viena no 11 disciplīnām biatlonā 2022. gada ziemas olimpiskajās spēlēs. Sacensības notika Džandzjakou biatlona centrā, Džandzjakou 2022. gada 16. februārī. Tajās bija pārstāvēti 80 sportistes (20 komandas) no 20 valstīm. Komandu šajās sacensībās veidoja četras biatlonistes. Katrai biatlonistei bija jāveic 6 kilometru slēpojums ar šaušanu.
Olimpisko zelta medaļu šajā disciplīnā izcīnīja Zviedrijas biatlonistu komanda (finiša laiks — 1:11:03.9) — Linna Pēšone, Mona Brūšone, Hanna Ēberga un Elvīra Ēberga. Olimpisko sudraba medaļu ieguva Krievijas Olimpiskās komitejas biatlonistu komanda (finiša laiks — 1:11:15.9) — Irina Kazakēviča, Kristīna Rezcova, Svetlana Mironova un Uļjana Ņigmatuļina. Savukārt bronzas medaļu ieguva Vācijas biatlonistu komanda (finiša laiks — 1:11:41.3) — Vanesa Foigta, Vanesa Hinca, Franciska Preisa un Denīze Hermane. Šī bija pirmā reize, kad Zviedrijas komanda izcīnīja zelta medaļu šajā disciplīnā.
Pārstāvētās valstis un sportisti
Sacensībās startēja 80 sportisti (20 komandas) no 20 valstīm.
Luņi
Luņi var būt:
Dženeta Geinore
Dženeta Geinore (en; dzimusi, mirusi ) bija amerikāņu kinoaktrise un gleznotāja.
Pēc precībām ar filmu kostīmu mākslinieku Adrianu, 1939. gadā, viņa filmējās daudz retāk. 1982. gadā Geinore cieta automobiļu sadursmē, kas bija iemesls viņas nāvei pēc diviem gadiem.
Agrīnie gadi
Laura Augusta Geinore piedzima Džermantounā, bērnībā viņas ģimene pārcēlās uz Sanfrancisko rietumiem. 1923. gadā pabeigusi vidusskolu, Geinore nolēma kļūt par aktrisi. Viņa pārcēlās uz Losandželosu, kur iekārtojās strādāt kurpju veikalā, nedēļā nopelnot 18 dolārus (mūsdienās apmēram 230 dolāri).
Divu gadu laikā viņai izdevās bez atalgojuma atveidot nelielas lomas dažās pilnmetrāžas filmās un komēdiju skečos. Visbeidzot, 1926. gadā, divdesmit gadu vecumā, viņa tika pie galvenās lomas filmā The Johnstown Flood, tajā pašā gadā viņa tika izvēlēta kā viena no WAMPAS Baby Stars (kopā ar Džoanu Krofordu, Doloresu del Rio un citām). Viņas labie aktierspēles sniegumi piesaistīja producentu uzmanību, kuri sāka piedāvāt Geinorei dažādas lomas.
Karjera
Viena gada laikā Geinore kļuva par vienu no slavenākajām Holivudas zvaigznēm. Viņas lomas filmās 7th Heaven (pirmā no divpadsmit filmām, kurā viņa filmējās kopā ar Čārlzu Farelu), Sunrise: A Song of Two Humans un Street Angel (arī kopā ar Čārlzu Farelu), 1929. gadā nodrošināja viņai pirmo Kinoakadēmijas balvu nominācijā "Labākā aktrise galvenajā lomā". Šī bija vienīgā reize Kinoakadēmijas balvas vēsturē, kad apbalvoja par aktiera darbu gada garumā, nevis par konkrētu filmu. Geinore bija ne tikai pirmā aktrise, kas saņēma Kinoakadēmijas balvu kā labākā aktrise galvenajā lomā, bet arī jaunākā aktrise (22 gadi), kas to saņēmusi, tikai 1986. gadā viņa piekāpās mazliet jaunākai aktrisei Marlijai Matlinai, kas 21 gada vecumā saņēma balvu par tēlojumu filmā Children of a Lesser God. Geinore bija viena no nedaudzajām aktrisēm, kas veiksmīgi pārgāja no mēmā uz skaņu kino. Vairāku gadu garumā viņa bija Fox studijas vadošā aktrise, saņemdama galvenās lomas un lielus honorārus. Galvenās lomas atveidoja filmās Sunny Side Up (1929), Delicious (1931), Merely Mary Ann (1931), un Adorable (1933), kā arī State Fair (1933) kopā ar Vilu Rodžeru un The Farmer Takes a Wife (1935), kas bija Henrija Fondas kino debija. Tomēr, kad Derils F. Zanuks apvienoja studiju 20th Century Pictures ar studiju Fox Film Corporation izveidojot Twentieth Century Fox, viņas kā vadošās aktrises statuss sāka mazināties, vietā nākot Loretai Jangai un Šērlijai Templai, tomēr viņa turpināja darbu studijā sasniedzot savas karjeras augstāko punktu  1930. gados. Vēlāk viņai izdevās lauzt līgumu ar studiju.
1937. gadā viņa vēlreiz tika nominēta Kinoakadēmijas balvai par lomu filmā "Zvaigzne ir dzimusi". Pēc dalības filmā The Young in Heart, viņa pameta kino industriju 32 gadu vecumā, lai ceļotu kopā ar savu vīru Adrianu, pēdējo reizi atgriežoties kino tikai 1957. gadā filmā Bernadine.
Privātā dzīve un nāve
Greinores pirmā laulība ar Džesi Lidelu Peku ilga no 1929. gada 11. septembra līdz 1933. gada 7. aprīlim. Pēc tam, 1939. gada 14. augustā, viņa apprecējās ar MGM kostīmu mākslinieku Adrianu, ar kuru kopā nodzīvoja līdz pat viņa nāvei 1959. gada 13. septembrī. Viņiem piedzima dēls Robins Geinors Adrians (1940).
1964. gada 24. decembrī viņa atkal apprecējās, šoreiz ar producentu Polu Gregoriju ar ko kopa nodzīvoja līdz pat savai nāvei.
Dženeta Geinore nomira 1984. gada 14. septembrī, 77 gadu vecumā, no pēc traumas komplikācijām, ko ieguva satiksmees negadījumā divus gadus iepriekš Sanfrancisko. Satiksmes negadījumu izraisīja transportlīdzeklis, kas šķērsoja krustojumu pie sarkanās luksofora gaismas un ietriecās taksometrā. Avārijā gāja bojā viens pasažieris, bet pārējie tika ievainoti, tajā skaitā arī Geinores vīrs Pols Gregorijs. Geinorei tika salauztas vienpadsmit ribas, atslēgas kauls, iegurņa lūzums, ievainots urīnpūslis un nieres. Avārijas izraisītājam tika piespriests trīs gadu cietumsods par braukšanu dzērumā un cilvēka slepkavību.
Greinore tika apbedīta Hollywood Forever kapos Holivudā, Kalifornijā, blakus savam otrajām vīram Adrianam, bet uz kapakmens uzrakstīts ir "Dženeta Geinore Gregorija". Viņas slavas zvaigzne Holivudas Slavas alejā atrodama adresē Holivudas bulvāris 6284.
Algejas Alpi
Algejas Alpi (de) ir Ziemeļu Kaļķakmens Alpu kalnu grēda Vācijā (Bādenē-Virtembergā un Bavārijā) un Austrijā (Forarlbergā un Tirolē) uz austrumiem no Konstances ezera. No rietumiem to norobežo Lehas upe. Augstākā virsotne - 2656 metrus augstais Groserkotenkopfs uz Austrijas un Vācijas robežas. Algejas Alpu centrā atrodas kalnu kūrorts Obersdorfa.
Plešaunieki
Pliešaunīki (arī Plešaunieki) ir ciems Ilzeskalna pagastā, Rēzeknes novadā. Atrodas 247 km attālumā no Rīgas.
Ciema apkārtnē atrodas Puskundžu bedrīšakmens, Kugras ezers.
Petersens
Petersens (Petersen) ir izplatīts Skandināvu tēvvārda uzvārds, kas nozīmē "Pētera dēls". Iespējamas dažādas izrunas. Petersens var būt:
Fabians Džonsons
Dzimis Minhenē, viņa tēvs ir afroamerikānis, bijušais basketbola spēlētājs, savukārt mātei ir vācu un amerikāņu izcelsme. Sākotnēji pārstāvējis Vācijas jaunatnes izlases.
ASV futbola izlases sastāvā Džonsons ir spēlējis 2014. gada FIFA Pasaules kausā.
Kārniņi
Kārniņi ir ciems Jelgavas novada Jaunsvirlaukas pagastā, pie Vircavas upes un autoceļa V1071 (Mežciems-Staļģene-Stūrīši).
Iedzīvotāju skaita izmaiņas
Esošajās robežās, pēc CSP un OSP datiem.
Pjērs Žoržs Luijs d'Užē
Pjērs Žoržs Luijs Gastons d'Užē (fr; dzimis, miris ) bija franču paukotājs, startējis 1900. gada vasaras olimpiskajās spēlēs Parīzē un 1906. gada neoficiālajās olimpiskajās spēlēs Atēnās. Izcīnījis arī divas medaļas 1906. gada spēlēs.
1900. gada vasaras olimpiskajās spēlēs d'Užē startēja trijās paukošanas disciplīnās — paukošanā ar floreti, paukošanā ar zobenu un paukošanā ar špagu. Labāko rezultātu viņš izcīnīja paukošanā ar floreti, kur ieguva 5. vietu.
1906. gada neoficiālajās olimpiskajās spēlēs viņš piedalījās četrās paukošanas disciplīnās — paukošanā ar floreti, paukošanā ar špagu, paukošanā ar zobenu un paukošanā ar špagu vīriešu komandām. No šīm disciplīnām viņš divās izcīnījas medaļas. Zelta medaļu viņš ieguva paukošanā ar špagu vīriešu komandām, savukārt bronzas medaļa tika izcīnīja paukošanā ar floreti.
Ziemeļu iela (Jūrmala)
Ziemeļu iela ir iela Jūrmalā, Asaru apkaimē. Ziemeļu iela sākas no pludmales un beidzas krustojumā ar Kāpu ielu. Kopējais ielas garums ir 60 metri, tā ir klāta ar asfalta segumu. Ziemeļu ielā satiksmes kustība norit vienā joslā. Ielā ir savrupmāju un vasarnīcu apbūve.
Šķiņķis
Šķiņķis ir no cūkas liemeņa gurna pagatavots ēdiens. Šķiņķis var būt kūpināts, sālīts vai citādi pagatavots. Dažādās pasaules valstīs tos gatavo pēc atšķirīgām receptēm. Ir arī šķiņķi, kas pagatavoti, piemēram, no brieža, nevis cūkas. No šķiņķa tiek gatavoti arī citi ēdieni, piemēram, tradicionāli ēdieni ir šķiņķis ar olām vai cepts šķiņķis.
Džans Marija Volonte
Džans Marija Volonte (it, dzimis, miris ) bija itāļu aktieris un aktīvists.
Iespējams, Volonte ārpus Itālijas vislabāk pazīstams, pateicoties dalībai vairākās spageti vesternu filmās kā Serdžo Leones filmās "Par sauju dolāru" (1964) un "Par dažiem liekiem dolāriem" (Per qualche dollaro in più, 1965), Damiāno Damiāni filmā Quién sabe? (1966) un Serdžo Sollimas filmā Faccia a faccia (1967).
Itālijā un Eiropā pazīstams arī pēc dalības četrās Elio Petri filmās: A ciascuno il suo (1967), "Aizdomās neturamā pilsoņa lietas izmeklēšana" (1970), "Strādnieku šķira nonāk debesīs" (La classe operaia va in paradiso, 1971) un Todo modo (1976). Piedalījies arī Žana Pjēra Melvila filmā "Sarkanais aplis" (1970), Giljāno Montaldo filmā Sacco e Vanzetti (1971) un Frančesko Rosi filmā Cristo si è fermato a Eboli (1979).
Saņēmis vairākus apbalvojumus: divas David di Donatello balvas un trīs Nastro d'Argento balvas. Saņēmis Kannu kinofestivāla labākā aktiera balvu par filmu La mort de Mario Ricci (1983) un Berlīnes kinofestivāla labākā aktiera balvu par filmu Il caso Moro (1986).
1941. gada padomju-vācu tirdzniecības un robežas līgumi
1941. gada padomju-vācu tirdzniecības un robežas līgumi bija Otrais pasaules kara laikā 1941. gada 10. janvārī Maskavā noslēgtās vienošanās starp PSRS un Vāciju, kas noslēdza sarunas par abu valstu galīgo robežu pēc 1940. gada Baltijas valstu okupācijas un inkorporācijas PSRS sastāvā (ru). Līgumi ietvēra arī vienošanos par etnisko vāciešu pārvietošanu no Lietuvas, Latvijas un Igaunijas uz Vāciju (Соглашение о переселении из Литовской, Латвийской и Эстонской ССР немцев в Германию) un vienošanos par ar pārvietošanu saistīto savstarpējo mantisko pretenziju noregulēšanu (Соглашение об урегулировании взаимных имущественных претензий, связанных с этим переселением). Sarunu laikā abas puses vienojās par preču piegādēm līdz 1942. gada augustam.
Priekšvēsture
Molotova—Ribentropa pakts noteica ietekmes zonu robežas. Pēc Polijas kampaņas 1939. gada 28. septembrī paktu papildināja ar Draudzības un robežu demarkācijas līgumu starp PSRS un Trešo reihu. Rezultātā Vācija ieguva Ļubļinas un Varšavas apgabalus, bet PSRS, samaksājot naudas kompensāciju, Lietuvu. Ziemas kara laikā Sarkanajai armijai neizdevās okupēt visu Somiju, un 1940. gada 13. martā abas karojošās valstis Maskavā noslēdza miera līgumu. No 1940. gada 9. aprīļa līdz 10. jūnijam Vācijas karaspēks okupēja Dāniju un Norvēģiju, bet no 1940. gada 10. maija līdz 22. jūnijam Nīderlandi, Luksemburgu, Beļģiju un Francijas ziemeļu daļu (Kauja par Franciju). Savukārt 1940. gada 15.—17. jūnijā PSRS okupēja Baltijas valstis. 1940. gada 30. oktobrī Maskavā sākās sarunas par 1940. gada 11. februārī noslēgtā PSRS-Vācijas tirdzniecības līguma pagarināšanu. Vienlaikus 1940. gada 13.—14. novembrī pēc Staļina ierosmes Berlīnē notika Molotova un Ribentropa sarunas par PSRS pievienošanos Ass valstīm un visas pasaules sadalīšanu ietekmes zonās. Taču padomju puses ierosinātās sarunas par PSRS pievienošanos Ass valstīm Vācija novilcināja.
Saturs
Robežlīgums koriģēja robežu Vilkavišķu apvidū par labu PSRS, padomju puse samaksāja Vācijai 7,5 miljonus ASV dolāru (ru), noregulēja juridiskās domstarpības pēc etnisko vāciešu repatriācijas un veicināja tirdzniecību starp abām valstīm.
Saskaņā ar tirdzniecības līgumu bija paredzēts, ka PSRS piegādās Vācijai ne tikai lopbarības graudus, bet arī kviešus. Vācijai saskaņā ar jaunu līgumu bija pienākums piegādāt PSRS militāro un rūpniecības aprīkojumu. No 1941. gada janvāra līdz jūnijam PSRS saņēma vācu preces un ieročus 220,9 miljonu reihsmarku vērtībā, un PSRS nosūtīja izejvielas 206,1 miljona reihsmarku vērtībā.
Daunas grāfiste
Daunas grāfiste (en, ga) ir vēsturiskā grāfiste Ziemeļīrijā, Olsteras provincē. grāfistē dzīvoja 531 665 iedzīvotāji.
Gasparsona purvs
Gasparsona purvs ir augstais un pārejas purvs Aizkraukles novada Daudzeses pagastā. Atrodas pagasta galējos ziemeļrietumos uz dienvidiem no Jelgavas-Krustpils dzelzceļa. Kopējā platība 27 ha, ko veido aizaudzis augstais purvs.
Purva lielākajā daļā 26 ha platībā 1977. gadā izveidots dabas liegums «Gasparsona purvs». Lieguma teritorija ir vienots biotopu komplekss, kuru vieno hidroloģiskais režīms un zemais antropogēnā traucējuma līmenis. Natura 2000 teritorija.
Nākotne
Nākotne ir laika ass daļa — notikumu kopums, kas vēl nav noticis, bet notiks un sekos tagadnei. Nākotne ir arī jēdziens, kas apzīmē turpmākās izredzes, iespējas.
Zinātniskajā fantastikā (grāmatās, filmās) nereti apskata ceļošanu laikā, kad ceļotājs nonāk nākotnē.
1933. gada Pasaules čempionāts hokejā
1933. gada Pasaules čempionāts hokejā (arī 1933. gada Eiropas čempionāts hokejā) bija trešais Pasaules čempionāts hokejā, kas netika izspēlēts olimpisko spēļu turnīra ietvaros. Tas no 18. līdz 26. februārim norisinājās Čehoslovākijas galvaspilsētā Prāgā.
Pirmo reizi čempiones titulu neizdevās izcīnīt Kanādas hokeja izlasei, kas turnīra finālā ar 1—2 pagarinājumā piekāpās ASV hokeja izlasei.
Šis bija pirmais pasaules čempionāts, kurā piedalījas arī Latvijas hokeja izlase, turnīru noslēdzot 10. vietā.
Latvijas izlase 1933. gada Pasaules čempionātā
Šis bija pirmais Pasaules čempionāts un otrais Eiropas čempionāts hokejā, kurā piedalījās arī Latvijas hokeja izlase. Izlasi sastādīja N.Kavass, savukārt tās oficiālais pārstāvis bija Pauls Frēlihs.
Uz Prāgu komandas sastāvā devās vārtsargi Herberts Kušķis un Pēteris Skuja, aizsargi Indriķis Reinbahs, Leonīds Vedējs, kā arī Arvīds Jurgens, kurš pildījas arī komandas kapteiņa funkcijas, un uzbrucēji Roberts Bluķis, Herberts Keslers, Ādolfs Petrovskis, Arvīds Pētersons, Ēriks Pētersons, Johans Skadiņš.
Turnīru Latvijas izlase uzsāka ar diviem zaudējumiem apakšgrupu kārtā Šveicei un Ungārijai. Pēc šīm spēlēm Latvija piedalījās cīņā par 9. līdz 12. pozīciju sadalījumu, vispirms pārspējot Itāliju, taču tad zaudējot Rumānijai.
Terēse Juheuga
Terēse Juheuga (no; dzimusi ) ir norvēģu distanču slēpotāja.
Pasaules kausa izcīņā Juheuga debitēja. Ir izcīnījusi 15 uzvaras Pasaules kausa posmu sacensībās. Viņas veiksmīgākā sezona bija 2012.—2013. gadā, kad kopvērtējumā tika izcīnīja otrā vieta, vēl 2011.—2012. gada sezonā izcīnīja 3. vietu.